সুলতান ওমর আলি সাইফুদ্দিন মসজিদ
সুলতান ওমর আলি সাইফুদ্দিন মসজিদ(ইংরেজি:Sultan Omar Ali Saifuddin Mosque) ব্রুনাইয়ের রাজধানী বন্দর সেরি বেগাওয়ানে অবস্থিত একটি রাজকীয় মসজিদ। এটি সমগ্র প্রশান্ত মহাসাগরীয় এশিয়া অঞ্চলের অন্যতম দৃষ্টিনন্দন মসজিদ এবং একটি প্রধান পর্যটক-আকর্ষণস্থল । ব্রুনাইয়ের জনগণ এটিকে তাদের দেশের অন্যতম দর্শনীয় স্থান মনে করেন। ব্রুনাইয়ের ২৮তম সুলতান ওমর আলি সাইফুদ্দিনের নামে মসজিদটির নামকরণ করা হয়েছে। আধুনিক ইসলামী স্থাপত্যের অপূর্ব এই নিদর্শনটির নির্মাণকাজ ১৯৫৮ সালে সমাপ্ত হয়।
ব্রুনাই
ব্রুনাইয়ের রাজনীতি একটি পরম রাজতন্ত্র কাঠামোতে সংঘটিত হয়। ব্রুনাইয়ের সুলতান হলেন একাধারে রাষ্ট্র ও সরকারের প্রধান। সরকারের হাতে নির্বাহী ক্ষমতা ন্যস্ত। ব্রুনাইয়ে ২০ সদস্যবিশিষ্ট একটি আইন প্রণয়ন কাউন্সিল আছে, তবে এর সদস্যেরা আইন প্রণয়নে কেবল পরামর্শদাতা হিসেবে কাজ করেন। ১৯৫৯ সালের সংবিধান অনুযায়ী পাদুকা সেরি বাগিন্দা সুলতান হাজি হাসানাল বোলকিয়াহ মুইযাদ্দিন ওয়াদ্দাউল্লাহ হলেন দেশের প্রধান। ১৯৬০-এর দশকে একটি বিপ্লবের পর থেকে ব্রুনাইয়ে মার্শাল ল' জারি হয়ে আছে।